text: Advarsel: Listeria i rullepølse
  12 april 2014 kl. 11.50
  Fødevarestyrelsen advarer om, at der er solgt flæskerullepølse med Listeria-bakterier i butikker i Sydjylland.
  Det er slagter Theilgaard i Esbjerg, hvis egenkontrol har afsløret bakterierne i nogle prøver.
  Pølserne er solgt i enkelte butikker i Sydjylland og engros til catering, storkøkkener og grossister.
  Det drejer sig både om hele pølser og skiveskåret pålæg.
  Pakkedatoerne er: 2/4-2014, 3/4-2014 og 4/4-2014
  Hvis man får en infektion med Listeria bakterier er symptomerne bl.a. feber, hovedpine og i sjældne tilfælde mave-tarm problemer.
  